THAI คว้า 3 รางวัลในงาน SUVARNABHUMI SERVICE EXCELLENCE (SSE)
THAI คว้า 3 รางวัลในงาน SUVARNABHUMI SERVICE EXCELLENCE (SSE) 
30 ก.ย. 2562

นางมนัสนันท์ สิทธิจิรสิน กรรมการผู้จัดการฝ่ายบริการลูกค้าภาคพื้น บริษัท การบินไทย จำกัด (มหาชน) หรือ THAI เป็นผู้แทนบริษัทฯ รับมอบรางวัลหน่วยงานพัฒนาการบริการยอดเยี่ยม EXCELLENCE SERVICE IMPROVEMENT AWARDS จากนาวาอากาศโท สุธีรวัฒน์ สุวรรณวัฒน์ ผู้อำนวยการท่าอากาศยานสุวรรณภูมิ บริษัท ท่าอากาศยานไทย จำกัด (มหาชน) หรือ AOT ในการประกาศรางวัล SUVARNABHUMI SERVICE EXCELLENCE (SSE) ประจำปี 2562 ณ โรงแรมโนโวเทล สุวรรณภูมิ แอร์พอร์ต
โดยในโอกาสเดียวกันนี้ พนักงานต้อนรับภาคพื้น การบินไทย สังกัดกองบริการผู้โดยสารสายการบินลูกค้า ได้รับมอบรางวัลผู้ให้บริการยอดเยี่ยมประเภทบุคคล เหรียญเงิน STAFF SERVICE EXCELLENCE AWARDS SILVER MEDAL และพนักงานกองบริการพิเศษ ได้รับมอบรางวัลผู้ให้บริการยอดเยี่ยมประเภทบุคคล เหรียญทองแดง STAFF SERVICE MODEL AWARDS BRONZE MEDAL จากการปฏิบัติหน้าที่ ซึ่งถือเป็นต้นแบบที่สมควรได้รับการเชิดชูเกียรติ
ทั้งนี้ การมอบรางวัลดังกล่าว จัดโดยท่าอากาศยานสุวรรณภูมิ เพื่อสนับสนุนให้ผู้ปฏิบัติงานและหน่วยงานในท่าอากาศยานสุวรรณภูมิพัฒนาการบริการเพื่อให้ผู้โดยสารได้รับความพึงพอใจ และเกิดความประทับใจที่มาใช้บริการที่ท่าอากาศยานสุวรรณภูมิ